

**REPUBLIKA HRVATSKA**

**VARAŽDINSKA ŽUPANIJA**

**JAVNA USTANOVA ZA REGIONALNI**

**RAZVOJ VARAŽDINSKE ŽUPANIJE**

**Sažetak Z A P I S N I K A**

s 18. sjednice Upravnog vijeća Javne ustanove za regionalni razvoj Varaždinske županije održane u četvrtak, 28. ožujka 2024.

**Prisutni na sjednici:**

Karmen Emeršić, predsjednica Upravnog vijeća

Mirjana Jambriško, članica Upravnog vijeća

Milivoj Zajec, član Upravnog vijeća

Ivana Klinec Tkalec, članica Upravnog vijeća,

Krunoslav Blaži, zamjenik ravnatelja Javne ustanove

Vesnica Matoković, zapisničar

**DNEVNI RED**

1. Verifikacija zapisnika s 17. sjednice Upravnog vijeća Javne ustanove;
2. Donošenje Odluke o usvajanju Godišnjeg izvještaja o izvršenju Financijskog plana Javne ustanove za regionalni razvoj Varaždinske županije za 2023. godinu
3. Razno

Sjednicu Upravnog vijeća otvorila je predsjednica, gđa. Karmen Emeršić. Dnevni red 17. sjednice Upravnog vijeća je jednoglasno usvojen. Pristupilo se raspravi po točkama dnevnog reda.

1. TOČKA DEVNOG REDA

Članovi Upravnog vijeća su, bez rasprave, jednoglasno usvojili Zapisnik s 17. sjednice Upravnog vijeća Javne ustanove.

1. TOČKA DNEVNOG REDA

Predsjednica Upravnog vijeća otvara 2. točku dnevnog reda i daje riječ zamjeniku ravnatelja. Zamjenik ravnatelja pojašnjava kako je u Izvještaju o izvršenju financijskog plana za 2023. godinu prikazan prihod poslovanja JURA-e u iznosu od 1.047.100,54 EUR, rashod za isto razdoblje iznosi 825.511,82 EUR te je prikazan i višak, a dogodio se iz razloga jer smo prošle godine završili projekt „Suradnja za razvoj“ po kojem smo ostvarili određene prihode, ali ih nismo uspjeli realizirati pa ćemo iste realizirati kroz sljedeće godine. U izvještaju je dan pregled strukture naših prihoda, pa tako od ukupnog prihoda 1.047.100,54 EUR, prihodi u iznosu 260.007,30 EUR su primici iz našeg nadležnog proračuna Varaždinske županije, vlastiti prihodi su bili 521,49 EUR što se odnosi na primitke od pripisa kamata banke, novac na računu, zatim prihodi od pomoći EU u iznosu od 671.624,40 EUR iz projekta „Suradnja za razvoj“ te ostale pomoći u iznosu 144.877,35 EUR, primici iz državnog proračuna za sufinanciranje dijela vlastitih sredstava po projektu kojeg smo spomenuli. Što se tiče strukture rashoda, oko 90% rashoda otpada na plaće i materijalne troškove za zaposlenike, a sve je detaljno prikazano u ovim zadanim obrascima izvršenja i to na nekoliko načina.

Predsjednica Upravnog vijeća daje riječ članovima Upravnog vijeća da postave pitanja na 2. točku dnevnog reda.

Za riječ se javio član, gospodin Milivoj Zajec koji je postavio pitanje oko primitaka u 2023. godini koji su za 19% niži u odnosu na planirano pa moli da se pojasni isto. Zamjenik ravnatelja pojašnjava da se zapravo razlika ili odstupanje dogodilo zbog projekta „Suradnja za razvoj“ i isključivo se odnosi na broj zaposlenih.

Isto tako član, gospodin Milivoj Zajec osvrnuo se i rashodovnu stranu, a vezano za materijalne troškove. Zamjenik ravnatelja pojašnjava da je po projektu „Suradnja za razvoj“ ostalo sredstava u vrijednosti oko 200.000,00 eura te ih planiramo u budućem razdoblju za opremanje prostora te nabavku opreme.

Predsjednica daje na glasanje 2. točku dnevnog reda. Druga točka dnevnog reda jednoglasno je usvojena.

1. TOČKA DNEVNOG REDA

Predsjednica otvara i treću točku dnevnog reda. Pod ovom točkom nije bilo rasprave.

Sjednica Upravnog vijeća završila je u **13:45**

PREDSJEDNICA UPRAVNOG VIJEĆA

Karmen Emeršić

Zapisnik sastavila:

Vesnica Matoković